মানবসম্পদবিকাশমন্ত্রক
কেন্দ্রীয় শিক্ষামন্ত্রী স্কুলের জন্য ভাষা সঙ্গম, ভাষা সঙ্গম মোবাইল অ্যাপ এবং এক ভারত শ্রেষ্ঠ ভারত মোবাইল ক্যুইজ প্রতিযোগিতার সূচনা করেছেন
নয়াদিল্লী, ০১ নভেম্বর, ২০২১
সর্দার বল্লভভাই প্যাটেলের জন্মদিন ৩১ অক্টোবর রাষ্ট্রীয় একতা দিবস হিসেবে উদযাপিত হয়। এ বছর রাষ্ট্রীয় একতা দিবসে কেন্দ্রীয় শিক্ষামন্ত্রী শ্রী ধর্মন্দ্র প্রধান স্কুলের জন্য ভাষা সঙ্গম, ভাষা সঙ্গম মোবাইল অ্যাপ এবং এক ভারত শ্রেষ্ঠ ভারত মোবাইল ক্যুইজ প্রতিযোগিতার সূচনা করেছেন। বর্তমানে ভাষা শিক্ষাকে উৎসাহিত করার জন্য প্রথাগত ক্রেডিট ব্যবস্থায় দেশে যুক্ত করা হয়েছে। শ্রী প্রধান জানান ২০২০র জাতীয় শিক্ষানীতি অনুযায়ী ভারতীয় ভাষা শিক্ষাকে উৎসাহিত করার জন্য বিভিন্ন উদ্যোগ নেওয়া হয়েছে। ৭৫তম স্বাধীনতা দিবস উদযাপন উপলক্ষ্যে দেশজুড়ে আয়োজিত আজাদি কা অমৃত মহোৎসবের অঙ্গ হিসেবে কেন্দ্রীয় শিক্ষা মন্ত্রক ভাষা সঙ্গমের সূচনা করেছে। আমাদের দেশের ছাত্রছাত্রীরা এর মধ্য দিয়ে দেশে ভাষার বৈচিত্র্য এবং আমাদের সমৃদ্ধ সংস্কৃতি ও ঐতিহ্য সম্পর্কে জানতে পারবে। এক ভারত শ্রেষ্ঠ ভারত উদ্যোগে ২২টি ভারতীয় ভাষায় দৈনন্দিন বহুল ব্যবহৃত বাক্যগুলিকে শেখানো হবে। এর মূল উদ্দেশ্য মাতৃভাষা ছাড়া অন্য ভাষা সম্পর্কে ন্যূনতম দক্ষতা তৈরি হওয়া। আজাদি কা অমৃত মহোৎসবে যাতে ৭৫ লক্ষ মানুষ ভাষা শিক্ষার দক্ষতা অর্জন করতে পারে সেই উদ্দেশ্যেই কেন্দ্রীয় শিক্ষা মন্ত্রক এই উদ্যোগগুলি গ্রহণ করেছে।
ভাষা সঙ্গম :
১. দীক্ষা, ই-পাঠশালা এবং ২২টি পুস্তিকার মাধ্যমে স্কুলের ছাত্রছাত্রীদের জন্য এই উদ্যোগ নেওয়া হয়েছে।
২. মাল্টিভাষি স্টার্টআপ, মাইগভের সহযোগিতায় ভাষা সঙ্গম মোবাইল অ্যাপ তৈরি করেছে।
৩. কেন্দ্রীয় শিক্ষা মন্ত্রকের উদ্যোগে নাজারা টেকনোলজিস ভারতের রাজ্যগুলির বিষয়ে ১০ হাজার প্রশ্নাবলী সম্বলিত একটি মোবাইল অ্যাপ ভিত্তিক ক্যুইজ প্রতিযোগিতার আয়োজন করেছে।
বিদ্যালয়ের জন্য ভাষা সঙ্গম উদ্যোগ
Ø এনসিইআরটি এটি তৈরি করেছে
Ø সংবিধানের উল্লিখিত ২২টি ভাষার ১০০টি বাক্য এমনভাবে শেখানো হবে যাতে বিদ্যালয়ের ছাত্রছাত্রীরা ওই ভারতীয় ভাষাগুলি পড়তে পারে। এর জন্য সংশ্লিষ্ট ভারতীয় ভাষা, দেবনগরী হরফ ও রোমান হরফে ওই বাক্যগুলি লেখা হয়েছে। প্রতিটি বাক্যের হিন্দি এবং ইংরাজী অনুবাদও দেওয়া আছে।
Ø ১০০টি বাক্যকে ভারতীয় সাইন ল্যাঙ্গুয়েজে অডিও এবং ভিডিও আকারেও উপস্থাপিত করা হয়েছে।
Ø ভাষা সঙ্গম কর্মসূচির মাধ্যমে বিদ্যালয়ের ছাত্রছাত্রীরা সংশ্লিষ্ট ভাষাগুলির হরফ এবং উচ্চারণ সম্পর্কে ধারণা পাবে।
Ø দীক্ষা, ই-পাঠশালা এবং ২২টি পুস্তিকায় ওই ১০০টি বাক্য লেখা আছে।
ভাষা সঙ্গম মোবাইল অ্যাপ
Ø উচ্চশিক্ষা দপ্তরের এই উদ্যোগে মাইগভকে সামিল করা হয়েছে।
Ø প্রতিযোগিতার মাধ্যমে মাইগভ মাল্টিভাষি স্টার্টআপ সংস্থাকে নির্বাচিত করেছে। এই সংস্থা ভাষা সঙ্গম মোবাইল অ্যাপ তৈরি করেছে।
Ø ২২টি ভারতীয় ভাষায় দৈনন্দিন বহুল ব্যবহৃত ১০০টি বাক্য এই অ্যাপে স্থান পেয়েছে। অ্যাপে বাক্যগুলির রোমান এবং সংশ্লিষ্ট ভাষার হরফে লেখা আছে। এছাড়াও এগুলিকে অডিও ফরম্যাটে যুক্ত করা হয়েছে। ভবিষ্যতে আরও বাক্য এই তালিকায় যুক্ত করা হবে।
Ø শিক্ষার্থীদের পরীক্ষা নেওয়া হবে। সফল শিক্ষার্থীরা ডিজিটাল শংসাপত্র পাবে।
Ø অ্যান্ড্রয়েড এবং আইওএস ফোনে এই অ্যাপ পাওয়া যাবে।
এক ভারত শ্রেষ্ঠ ভারত ক্যুইজ অ্যাপ
Ø আমাদের বিভিন্ন অঞ্চল, রাজ্য, সংস্কৃতি, জাতীয় নায়ক, সৌধ, ঐতিহ্য, পর্যটন স্থল, ভাষা, ভুগোল-ইতিহাস সম্পর্কে দেশের শিশু-কিশোরদের জানাতে এক ভারত শ্রেষ্ঠ ভারত ক্যুইজ প্রতিযোগিতার ব্যবস্থা করা হয়েছে।
Ø এই প্রতিযোগিতায় ইতিমধ্যে ১০ হাজারের বেশি প্রশ্ন রাখা হয়েছে। ক্যুইজ প্রতিযোগিতা অংশ নেওয়া, শেখা এবং গ্রেড পাওয়া এই খেলার আকর্ষনীয় বিষয়। প্রশ্নোত্তর প্রতিযোগিতাটিতে ১৫টি ধাপ রয়েছে।
Ø বর্তমানে এক ভারত শ্রেষ্ঠ ভারত ক্যুইজ অ্যান্ড্রয়েড অপারেটিং সিস্টেমে পাওয়া যাচ্ছে। শীঘ্রই আইওএস ব্যবস্থাতেও এটি পাওয়া যাবে।
Ø বর্তমানে শুধুমাত্র ইংরাজি এবং হিন্দি ভাষায় এই প্রতিযোগিতায় অংশ নেওয়া যাচ্ছে। আগামী ৩ মাসের মধ্যে আরও ১২টি আঞ্চলিক ভাষায় এই প্রতিযোগিতায় অংশ নেওয়া যাবে।
মোবাইল অ্যাপ এবং প্রশ্নোত্তর প্রতিযোগিতার সূচনা অনুষ্ঠানে কেন্দ্রীয় শিক্ষা প্রতিমন্ত্রী শ্রী আর আর সিং, বিভিন্ন বিভাগের সচিব, মাইগভের মুখ্য কার্য নির্বাহী আধিকারিক শ্রী অভিষেক সিং এবং বিভিন্ন স্কুল ও বিশ্ববিদ্যালয়ের ছাত্রছাত্রী ও শিক্ষক-শিক্ষিকারা উপস্থিত ছিলেন।
CG/CB/NS
(Visitor Counter : 276